NORAKSTS

|  |  |
| --- | --- |
| 22.11.2018. | Nr.14/10 |

###### KONKURSA “APBŪVES TIESĪBAS PIEŠĶIRŠANA ZEMES GABALA DAĻAI ZĀLĪTES IELĀ 2, JELGAVĀ” IZSLUDINĀŠANA

(ziņo I.Škutāne)

**Atklāti balsojot: PAR – 14** (A.Eihvalds, I.Jakovels, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – 1 (L.Zīverts),

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 2.punktu, 21.panta pirmās daļas 14.punkta “a” apakšpunktu, Civillikuma trešās daļas “Lietu tiesība” trešo A nodaļu “Apbūves tiesība”, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 2.8. punktu, 29.5 punktu un 4.nodaļu, Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”,

**JELGAVAS PILSĒTAS DOME NOLEMJ:**

1. Izsludināt konkursu “Apbūves tiesības piešķiršana zemes gabala daļai Zālītes ielā 2, Jelgavā” nosakot, ka:
   1. uz zemes gabala ar kadastra apzīmējumu 09000170375 Zālītes ielā 2, Jelgavā, daļas 15000 m2 platībā, kura tiks precizēta pēc uzmērīšanas dabā (turpmāk – Zemesgabals) jāuzbūvē: krematoriju – sēru namu, kolumbāriju un to funkcionēšanai nepieciešamās inženierbūves (turpmāk – Objekts);
   2. Objekta būvniecība jāuzsāk ne vēlāk kā 24 mēnešu laikā no līguma par apbūves tiesības piešķiršanu noslēgšanas dienas;
   3. Objekts jānodod ekspluatācijā līdz 2023.gada 30.decembrim;
   4. apbūves tiesība tiek piešķirta uz 30 gadiem no līguma par apbūves tiesības piešķiršanu noslēgšanas dienas;
   5. apbūves tiesību nedrīkst atsavināt, kā arī apgrūtināt ar lietu tiesībām.
2. Noteikt vienreizēju maksu par apbūves tiesības piešķiršanu 1,5% no Zemesgabala kadastrālās vērtības, t.i. 135 *euro* (viens simts trīsdesmit pieci *euro*).
3. Noteikt maksu gadā par zemes lietošanu 1,5% no Zemesgabala kadastrālās vērtības.
4. Apstiprināt konkursa “Apbūves tiesības piešķiršana zemes gabala daļai Zālītes ielā 2, Jelgavā” nolikumu (pielikumā).
5. Pašvaldības izpilddirektoram veikt visas ar konkursa norises īstenošanu nepieciešamās darbības.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 22.novembrī